(ถ้าจำไม่ผิด...) เรื่องมันเริ่มต้นจากพี่แชมป์ ถามเรื่องวันงาน Big Mountain เอ้ย งาน Block Mountain ก็เลยบอกว่าเดือนมกราคม บินวันที่ 22 กลับ 26 งานบิตคอยน์จัดเต็มวันที่ 24 มกราคม เรียกได้ว่าเป็นงาน Bitcoin Con ย่อมๆ เลยทีเดียว ทั้งวันทั้งคืนวันนั้นมีแต่เรื่องบิตคอยน์! แน่นอนว่างานนี้ต้องมี North102 แน่ๆ (ใช่ไหมคุณยู)

ประเด็นคือ EAST101 ทื่จัดก่อน NORTH101 เว้ย พวกเราชาวตะวันออกอย่างเราจะยอมได้เหรอ พี่แชมป์ผู้ร่วมจัด EAST101 เลยอยากให้มี EAST102 ก่อน เราเลยเล็งวันไว้ต้นเดือนพฤศจิกายน แต่ปรากฏว่าเพื่อนๆ หลายคนติดงาน สมนึกกับดีเจต้าร์ก็ไม่ว่าง พลอยกับนัตตี้ก็กำลังเตรียมตัวจัดงาน THBW2024 กันอยู่ เลยสรุปเลื่อนมาเป็นวันที่ 16 พฤศจิกายน

https://image.nostr.build/37b2558a9b8787fb84d89aeb61af44e0b1f6c73dedbcf14453c508426c8e784e.jpg

ต้องขอบคุณพี่แชมป์และพี่ป้ำที่คอยสนับสนุนทุกอย่าง คอยช่วยเหลือตลอด ทำให้เต็มที่เพื่อสร้างประกาศว่าภาคตะวันออก อาจจะเป็นจุดเริ่มต้นก้าวแรกในครั้งนี้เพราะคนท้องถิ่นระยองยังรวมตัวกันได้น้อยอยู่ ตรงนี้ซุปพี่นิวนิ่มอาจต้องเดินหน้าให้มากกว่านี้เพื่อเปิดโอกาสให้มีจังหวะที่เหมาะสมในการรวมพลคนระยองที่สนใจบิตคอยน์ให้มากกว่าเดิม

เอาล่ะ! หลังจากกำหนดวันได้แล้ว เราก็ต้องหาสถานที่จัดงาน แล้วในระยองเนี่ย ถ้าอยากได้แบบเปิดประตูบ้านปุ๊บ เจอทะเลเลย ส่วนใหญ่ต้องเดินข้ามถนนก่อน แล้วกลุ่มเราชอบปิ้งย่าง ทำอาหารกินกันเอง เลยต้องจบที่บ้านวิลล่าเช่าแบบเหมาหลัง สรุปได้แบบสองหลังติดกัน! ใหม่เอี่ยม ส่วนตัวสุดๆ ซอยนั้นมีแค่บ้านสองหลังของเรา เดินไปทะเลได้เลย (แอบลำบากนิดหน่อยตรงที่ห้องนอนต้องนอน 4 คน 2 เตียงเดี่ยว ไม่เหมาะกับคู่รักเท่าไหร่) พอหาที่พักแนวๆ เราแบบนี้ทำให้รู้ว่าระยองยังขาดที่พักแบบกลุ่มใหญ่ๆ มีห้องนอนแบบห้องละ 2 ยังไม่มาก ส่วนใหญ่มีแค่หลังละครอบครัวเล็ก 4-5 คน (คิดไปถึงธุรกิจยังปรับสเกลเน้นครอบครัวเล็กเลย อย่าเพิ่งไปการเมืองเดี๋ยวยาว ๕๕๕๕๕)

พอได้ที่พักก็ประกาศในทุ่งม่วงทันที ตอนแรกเหมือนดูเงียบๆ นะ คิดว่าจะมากันสิบกว่าคน สรุปยอดทะลุเป้า 50 คนพอดีเป๊ะ กรี๊ดดดดด

แล้วก่อนวันงาน พี่แชมป์มาดูสถานที่จริง เราเลยหาคาเฟ่ใกล้ๆ ที่พักรอก่อน ร้านนี้ชื่อ Pearry P Cafe เป็นร้านเล็กๆ อบอุ่นๆ เจ้าของร้านเป็นกันเองมาก พี่แชมป์ชอบมากกก บอกว่าเหมาะกับบิตคอยเนอร์อย่างเราๆ ที่สำคัญมีบริการให้วาดรูประบายสีด้วย (พี่แชมป์บอกดีมากกกก ๕๕๕)

https://image.nostr.build/3d9cb0f63de9dcdb9dee32806c500028b3f41617d41d1d0ce6b6a389fd569666.jpg

ใกล้ๆ กันมีร้านอาหารท้องถิ่นด้วย เราเลยไปลองชิม อร่อยมากกก รสชาติระยองแท้ๆ เป็นร้านลุงกับป้าทำกันเอง มีลูกหลานช่วยเสิร์ฟ พี่แชมป์ปลื้มปริ่มสุดๆ ชอบร้าน Local ราคากันเองแบบนี้แหละ เราเลยเลือกร้านนี้ จัดอาหารให้ในวันมีตอัพ เมนูเด็ดก็จะมี หมึกน้ำดำ ต้มไก่บ้าน ข้าวผัดปู และผัดเผ็ดหมูป่า เน้นอาหารท้องถิ่นจ้าาา

อาหารพร้อม 4 อย่าง บ่าย 2 ใครเช็คอินแล้วหิวก็มากินได้เลย ช่วงเย็นก็มีปิ้งย่างกันอีก

และแล้วก็ถึงวันมีตอัพ ตื่นเต้นมากกก เหมือนงานรวมญาติเลย ทุกคนช่วยกันคนละไม้คนละมือ ขอบคุณ 🙏

Crispy Will ที่สนับสนุนขนม 100 ห่อ
พี่ป้ำที่เอาท๊อฟฟี่เค้กมาฝากถุงใหญ่อย่างกับซานตาคลอส
ทีมงานดีเจต้าร์สุดเท่ ทีมงานพวกนายทุกคนแม่งโคตรคูล 😎
เจ้บีส้มตำ นัวๆ แซ่บๆ 🌶
เฮียบอล หมูย่างโบราณ 🍖
น้องเทนโด้ เนื้อย่างสายฟ้าแดดเดียว 🥩
พี่นิวกับนิ่ม เนื้อเสียบไม้ที่พี่ป้ำชอบ 150 ไม้ 🍢
พี่แสนพี่ไหม ขนมชั้นกับครอบครัว ✨
(ครบมั้ยเนี่ย? ถ้าไม่ครบบอกนะ! ๕๕๕😂)

เริ่มเวลานัด 9 โมงเช้า ตอนซุปไปถึงคาเฟ่ริมทะเล เจอพี่แสน พี่นิวนิ่ม มารอก่อนแล้ว (เขินเลย คนไกลมาถึงก่อน ๕๕) ฟาสแตกซิครับ มีแต่ของกินเพียบ ขนมชั้นพี่แสนอร่อยมากกก

https://image.nostr.build/2b65340f8d3ea58340efaf08ee8675ed098b5436b3c8ce0e4f7d3d2041448cdb.jpg

ภรรยาพี่แสนทำเอง นึกถึงตอนเด็กๆ เลย เวลาอยากกินขนมที ยายกับแม่ทำให้กินตลอด บรรยากาศครอบครัวอบอุ่นแบบนี้มันหายไปนานมากกก ตั้งแต่มีเงินเฟ้อ พ่อแม่ต้องทำงานหนัก ไม่มีเวลาทำขนมกันเอง ทุกอย่างต้องซื้อหมด แต่บิตคอยน์ทำให้ครอบครัวมีเวลาอยู่ด้วยกันมากขึ้น ทำขนม ทำอาหารกินกันเอง บรรยากาศแบบนี้มันกลับมาแล้ว! (ปลื้มปริ่ม~)

https://image.nostr.build/a505a3969eed5597410be04902af53cb3ff0545a7583c8187f0df530ac423458.jpg

สักพักพี่ป้ำก็เดินเข้ามาพร้อมท๊อฟฟี่เค้กถุงเบ้อเริ่ม วิ่งไปโดดกอดแล้วก็กิน กิน กิน
พี่แชมป์เล่าให้ฟังว่า พี่ป้ำเกือบไม่ได้มางานนี้ด้วยนะ เพราะแกไปจีนกับครอบครัว บินกลับคืนวันที่ 15 แล้ววันที่ 16 ก็ขับรถมาหาเราต่อเลย โอ้โห มนุษย์เหล็กจริงๆ 💪

เอาจริงๆ ซุปเพิ่งเคยมาคาเฟ่นี้ครั้งแรกเหมือนกัน ลูกค้าส่วนใหญ่เป็นนักท่องเที่ยวมารอเช็คอินแบบเราๆ นี่แหละ เรียกว่าเป็นร้านลับริมทะเล ราคาคุ้มค่าสุดๆ 👍

https://image.nostr.build/24f57f5210b7541056f482811ebe7f0f69e5f491f5139ce646ca3a02128b2196.jpg

https://image.nostr.build/b997506a91bbe8eb434e42e6e8051450dae18ab7c71d00bd5e4b84955ae4ff1a.jpg

พอทุกคนมากันครบ ได้เวลา 13:30 ก็ย้ายก้นไปที่พัก พอถึงที่บ้านก็ได้ยินเสียงตูม! นึกว่าใครโดดน้ำในสระ ที่ไหนได้หันไปเจอ พี่เป็ด ๕๕๕ เล่นน้ำเหมือนเด็กเลย น่ารัก

มาถึงที่พักปุ๊บ ซุปก็จัดการระบบไลฟ์เลย แล้วก็ทดลองซาวด์กันจนถึงเวลาไลฟ์จริง พอออกไลฟ์ทุกคนก็หมดเพลงกันพอดี ๕๕๕ พี่ตั้มแซวในไลฟ์ว่า "10 นาทีได้ฟัง 1 เพลง" ๕๕๕๕ นี่แหละ วง Open Source ใส่กันสดๆ นี่แหละความมันส์ นัตตี้กับพลอยก็ชอบร้องเพลงมาก แต่นักดนตรีเราไม่เคยฟังเพลงมาก่อน รอบหน้าต้องเอาเพลงมาฟังแกะกันก่อนจะได้เล่นกีต้าร์ให้ได้ ๕๕๕ สมนึกร้องเพลงลูกคอ 21 ชั้น! มาดนักร้องจริงๆ!🎤  พอจบดนตรีสดก็ต่อด้วยดีเจต้าร์ มันส์สุดเหวี่ยง

ต้าร์ทุ่มทุนสร้างมากกก ซื้อสายไฟมา 100 เมตร เพื่องานนี้โดยเฉพาะ แต่น่าเสียดาย ริมหาดมืดมากกก ต้าร์เลยต้องยกชุดดีเจกลับมาริมสระ

https://image.nostr.build/26155f79567541a991d43e29877c0696e91fb377486735c029b10627c9fd9cd1.jpg

MVP งานนี้ยกให้นิ๊กกี้เดฟ ขนาดภรรยาของซุปบอกว่าปีก่อนขำจากย์ขิงที่เป็นแม่ชี ปีนี้ขำนิ๊กกี้เดฟจนท้องแข็ง พี่แกใส่สุดทุกงาน กีต้าร์ก็เล่นได้ ร้องเพลงก็เพราะ เบียร์ก็กินเก่ง จับไมค์แล้วไม่ยอมปล่อย จุดเด่นที่สุดคือยืนบังกล้องตลอด อาร์มจับไปยืนตรงอื่น สักพักก็กลับมาบังอีก 😅 ตอนเช้านิ๊กบอกว่าทำไมไม่บอก อาร์มเลยบอกว่าจับหลบแล้ว บอกแล้วก็แล้ว สุดท้ายก็กลับมายืนบังเหมือนเดิม จนอาร์มบอก "ไม่จับมันหลบแล้วนะ!" ๕๕๕

https://image.nostr.build/6625366d72c79ca975426271bcd210e8a41788044f7f48ad197c6f08c286ecdc.jpg
note1qqqqx73hpmccnreslec4ct3p2ynx60txurulkkwssn5fnymeya0sa5kdtq

แล้วทุกอย่างมันเกิดขึ้นเร็วมาก! หลังจากที่ซุปวาปงาน #EAST101 มันสอนให้ซุปต้องไม่เป็นแบบนั้นอีก ๕๕๕๕๕ จากหลายๆ งานด้วย เหมือนมันกินเบียร์กินยังไงก็ไม่เมา เหมือนมันคุมสติตัวเองให้รู้อยู่ได้ตลอด บอกตัวเองว่าห้ามวาปอีก ๕๕๕๕

ระหว่างที่ต้าร์กำลังเปิดเพลง ให้นึกภาพบ้านแฝดสองหลังติดกัน เดินหากันได้ มีสระว่ายน้ำสองฝั่งเหมือนเอากระจกมาตั้งแล้วสะท้อนกัน 🪞 มันก็จะมีสองกลุ่ม คล้ายๆ ที่ #Korat102 ในห้องร้องเพลง🎤 บนดาดฟ้านั่งคุยกันแบบตึงๆ 😂 งานนี้ก็เหมือนกันะพูดแล้วก็คิดถึงวินหวีวะ วงหนึ่งเล่นน้ำ เต้นรำ ร้องเพลง มันก็จะมีอีกวงที่คุยเรื่องการเมือง ความเชื่อ ศาสนา เศรษฐศาสตร์ ปรัชญา เหมือนเป็นโลกคู่ขนานกับฝั่งบ้านของดีเจต้าร์  ซุปก็พยายามเดินไปเดินมา นั่งเฉยๆ แล้วจะหลับ ไปฟังอีกวงคุยบ้าง เห็นเขาบอกคุยกันตั้งแต่เรื่อง "จบลม…(เหมือนจับ...)"  ไปยัน "จับปูในทะเล" ไปจนถึง "Metaverse" อย่างกับ Marvel โอ้ยยย คิดดูขนาดนัตตี้เดินเข้ามาตอนตีสาม ยังต้องรีบเดินออก บอกว่า "หัวบวม" 🤯😂
และแล้ว... ค่ำคืนนี้ก็จบลงตอนตีสี่ 😴 (ปกติซุปหลับง่าย นอนไหนก็หลับ แต่งานนี้หลับๆ ตื่นๆ ไม่รู้กังวนอะไร)

เช้าวันถัดมา เราก็ได้ดูอาจารย์ออกรายการ #หนุ่ยทอล์ก #beartai 👨🏫📺 บรรยากาศแบบนี้ไม่ได้คาดคิดว่าจะมีในงานนี้เลยนะ นึกถึงตอนเด็กๆ ที่เวลาละครหรือรายการอะไรที่คนในครอบครัวจะมานั่งดูพร้อมหน้าพร้อมตากัน กับภาพพวกเราบิตคอยเนอร์ล้อมวงที่โต๊ะอาหารตอนเช้าๆ มาให้กำลังใจอาจารย์พิริยะ เป็นภาพที่อบอุ่นสุดๆ 😊

https://image.nostr.build/6b4ac204052f5d820d31c60a4d8ba9d3a1b9791034d95f6a87b8c9d9705d0556.jpg

จบด้วยการออกไปถ่ายรูปริมหาดก่อนแยกย้ายกัน 🌅📸
ซุปบอกพี่แชมป์ว่า คิดถูกแล้วเนอะที่เอาบ้านติดทะเล ตอนแรกจะพาเข้าป่า
พี่แชมป์บอกว่า "มึงจ่ายตังแล้ว มึงต้องคิดถูกแล้วไอ้ซุป" ๕๕๕๕๕๕๕

https://image.nostr.build/e1fb6a3cccb045c255178053280b10a526980573016187c239ff90f79618ead9.jpg

แต่แล้ว... อยู่ๆ ซุปก็ชวนทุกคนไปดูแมวที่บ้าน Drip กาแฟให้จิบนิดหน่อย (ที่คิดฝันไว้อีกอย่างคืออยากให้อาจารย์มาเที่ยวบ้านซุปบ้าง ๕๕๕) คือก็แค่อยากให้ทุกคนได้เห็นว่า บ้านซุปอยู่ตรงนี้นะ ซุปไลฟ์ในห้องนี้นะ ซุปเลี้่ยงแมวแบบนี้นะ ซุปเลี้ยงนกแก้วแบบนี้นะ ตอนเด็กๆ เคยไหม แบบว่าบอกเพื่อนที่สนิทในห้องแบบว่านายมาเที่ยวบ้านเราไหมอะไรแบบนี้ มันรู้สึกแบบนี้จริงๆ ความรู้สึกแบบนี้ชาตินี้ไม่คิดว่าจะรู้สึกมันแบบนี้อีก

พอดูเวลา ซุปก็พอจะเดาๆ ได้ ว่าทีมรถตู้ RS เดินทางตอนมาเกือบ 6 ชม เห็นมันบ่าย 3 แล้ว (คนสุดท้ายต้องถึงบ้านเกือบๆ 3 ทุ่มเลยนะ) ก็เลยคิดว่า งั้นน่าจะหาอะไรกินกันก่อนเดินทาง เลยแนะนำร้านร้านเด็ดใกล้บ้านซุป แล้วก็ ก่อนแยกย้ายกัน ก็เช่นเคย... กอดกันกลม  😂 หน้าร้านอาหาร คนในร้าน เจ้าของร้าน ยิ้มกันแก้มปริ (กอดกัน 3 รอบ! รอบแรกที่ริมหาด รอบสองหน้าที่พัก รอบสามที่ร้านอาหาร 😂)

https://image.nostr.build/6d6468e150dc092aaf33b32d419109d4d4fd0dc4f5e6137e5301c5cfb85a4141.jpg

Bitcoin ช่วยให้เรามีเวลากับครอบครัวกับเพื่อนฝูงมากขึ้น สร้างความสัมพันธ์ที่อบอุ่นและยั่งยืน มันไม่ใช่แค่เงิน แต่มันคือวิถีชีวิต วิถีแห่งเสรีภาพ ความมั่นค เข้าใจความหมายของชีวิตและความสุขที่แท้จริง

เจอกันใหม่ที่งาน Block Mountain 22-26 มกราคม 2025 นะครับ 👋

เอ้อ! สรุปเทนโด้ต้องไปหาหมอมั้ย? 😂 เห็นถ่ายตั้งแต่ลงรถตู้ยันจบงานเลย!
เดี๋ยวยังไงรอชมรายการ #เดินแรด ของเทนโด้กันได้นะครับ กับบรรยากาศงาน #EAST102 🎬 #Siamstr

ขอบคุณครับ


ขอบคุณประธานซุปมากที่จัดงานนี้ครับ สนุกมากเลย
งานนี้ผมพลาดอย่างเดียวเลยคือ ไม่ได้นอนที่พูลวิลล่า แถมยังไปนอนรีสอร์ทโจทเก่าประธานซุปอีก 5555


magical moment 🫂
nostr:nevent1qqsqp6fpczc47dg8h6f9csn4t8uz6m5wk98nhfw3a8e9fjp63wxd6mgprpmhxue69uhhyetvv9ujumn0w3hhx6rf9emkjm30qgsdts7svdn3tudf6klz479d4cyj6a2hjc36kg3l06ts29scf5g4nvcrqsqqqqqpsmfat2
#siamstr
#east102


สุดยอดเลยอ่านแล้วอิจฉาวุ้ย 555 หนวดดุ้กดิ้กๆ


Like 😃

Like 😃


อ่านไปยิ้มไปและคิดว่าท่านซุปคงพิมไปยิ้มไปเช่นกันค่ะ


พี่ซุปเล่าสนุกมากเห็นเป็นฉากๆ 🤣🤣 คิดถึงทุกคนจังเลย


งื้อออ ซึ้ง ขอบคุณเฮียซุป พี่แชมป์และทีมผู้จัดคร้าาา อยากจะกอดทุกคนแน่น ๆ อีกหลาย 10 ที


เสียดายที่สุดคือไม่ได้ไป drip เอง slow bar นี่แหละ😭


มันดุ๊กดิ๊กเอง กุไม่ได้ทำ 55555


วันไหนผ่านมาแถวนี้ทักมาได้เลยฮะ


แน่นอนครับ


แมวท่านปะธานน่ารักมากฮะ


ขอบคุณซุปมากๆนะ ที่ร่วมกันจัดงานนี้ให้เกิดขึ้นฟินสุดๆ ^3^


สนุกและอบอุ่นเช่นเคย  ขอบคุณซุป,แชมป์ และทุกๆคนที่มีโอกาสได้เจอกัน